Merinõel
Merinõel (Syngnathus typhle) on merinõellaste sugukonda kuuluv kalaliik. Merinõela on leitud paljudest Euroopa mereranniku aladest, elab ka Eesti rannikuvetes. Merinõelaga sarnaneb väliselt väga madunõel (Nerophis ophidion). Kõige lihtsam on neid eristada väikese sabalehviku järgi, mis madunõelal puudub. Merinõela kehavärvus varieerub helerohekaist toonidest rohekaspruunideni.